**ԲԱՑ ՄՐՑՈՒՅԹԻ ՄԱՍՆԱԿՑԻ ՀՐԱՀԱՆԳ**

«ԱՐՄԵՆՏԵԼ» ՓԲԸ ԿԱՐԻՔՆԵՐԻ ՀԱՄԱՐ ՖՐՈԴԻ ԵՎ ԵԿԱՄՈՒՏՆԵՐԻ ԵՐԱՇԽԱՎՈՐՄԱՆ ԻՆՖՈՐՄԱՑԻՈՆ-ՏԵԽՆԻԿԱԿԱՆ ՀԱՄԱԿԱՐԳԵՐԻ ՏԵԽՆԻԿԱԿԱՆ ԱՋԱԿՑՄԱՆ ԵՎ ԼՐԱՄՇԱԿՄԱՆ ԾԱՌԱՅՈՒԹՅՈՒՆՆԵՐԻ ՄԱՏԱԿԱՐԱՐԻ ԸՆՏՐՈՒԹՅԱՆ ARM-T 014/15 ԲԱՑ ՄՐՑՈՒՅԹ 01.06.2015-31.12.2015 ԺԱՄԱՆԱԿԱՇՐՋԱՆԻ ՀԱՄԱՐ

Երևան, 2015

1. **Մրցույթի առարկան**

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր ընկերությանը (այսուհետ՝ Մասնակից) մասնակցելու “ԱրմենՏել” ՓԲԸ համար ֆրոդի եվ եկամուտների երաշխավորման ինֆորմացիոն-տեխնիկական համակարգերի տեխնիկական աջակցման և լրամշակման ծառայությունների մատակարարի ընտրության ARM-T 014/15 բաց մրցույթին 01.06.2015-31.12.2015 ժամանակաշրջանի համար (այսուհետ՝ Մրցույթ):

Կոմերցիոն առաջարկի ձևաչափը բերված է [**Հավելված 1**](#Առաջադրանք)-ում:

Տեխնիկական աջակցման և լրամշակման ծառայությունները պետք է մատուցվեն տեխնիկական առաջադրանքին (այսուհետ` ՏԱ, **Հավելված 2)** և Սպասարկման մակարդակի մասին համաձայնագրին (այսուհետ` ԾՄՄՀ, **Հավելված 3**) համապատասխան:

Մրցույթի արդյունքում Պատվիրատուն կընտրի մեկ հիմնական, մեկ պահուստային մատակարար ամբողջ նախագիծն իրականացնելու համար:

Մրցույթի հաղթողի հետ կարող է կնքվել մեկանգամյա պայմանագիր ըստ [**Հավելված 4**](#Contract) ձևանմուշի ` 01.06.2015-ից 31.12.2015 ժամանակահատվածի համար:

1. **Մրցույթի անցկացման կարգը**

Մրցույթի անցկացման հետ կապված բոլոր հարցերով Պատվիրատուի կոնտակտային անձ՝

* **Անուն, ազգանուն՝** Ասյա Այվազյան
* **Պաշտոն՝** Գնումների և պայմանագրերի մոնիտորինգի բաժնի ավագ մասնագետ
* **Հասցե՝** ք. Երևան, Ահարոնյան 2, 207 սենյակ
* **Էլեկտրոնային հասցե՝** Aayvazyan@beeline.am
* **Հեռախոս `** (+374) 10 29 05 49, (+374) 91 777 818

Մրցույթն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում**

* Պատվիրատուն հրապարակում է Բաց Մրցույթի Մասնակցի Հրահանգը (այսուհետ՝ ԲՄՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԲՄՄՀ հետ, որից հետո պատրաստում է առաջարկ և այն ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևը բերված է [**Հավելված**](#Arajark) **1** -ում և փոփոխման ենթակա չէ):
2. Որակավորման պահանջներին համապատասխանության մասին հայտարարագիր հավելվածի հետ միասին (Ձևը բերված է [**Հավելված**](#Arajark) **5**-ում և փոփոխման ենթակա չէ):
3. Մասնակցի հարցաթերթիկ (ձևը ներկայացված է [**Հավելված 6**](#Anketa) -ում և փոփոխման ենթակա չէ):
4. Գաղտնի տեղեկատվության չհրապարակման մասին հայտարարագիր (ձևաչափը բերված է **Հավելված 7**-ում և փոփոխման ենթակա չէ):
5. Շահագրգռվածության բացակայության մասին նամակ (ձևաչափը բերված է **Հավելված 8**-ում և փոփոխման ենթակա չէ):
6. Տեղեկանք, որը հաստատում է, որ Մրցույթի Մասնակիցը չի գտնվում անվճարունակության, սնանկացման կամ լուծարման ընթացակարգերում տրված՝
   * Դատական դեպարտամենտի կողմից (եթե Մասնակիցը Հայաստանի Հանրապետության ռեզիդենտ է),
   * Հենց Մասնակցի կողմից (եթե մասնակիցը Հայաստանի Հանրապետության ռեզիդենտ չէ):
7. Էլեկտրոնային փաստաթղթերի փոխանցման ակտ (ձևը բերված է **Հավելվածում 9** -ում և փոփոխման ենթակա չէ)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե առաջարկվող փաստաթղթերի կազմը և կամ դրանց ձևաչափը չի համապատասխանում ՊՄՄՀ 2.1.1 կետի պահանջներին:

* + 1. **Առաջարկի կազմի մեջ մտնող փաստաթղթերի բովանդակությանը ներկայացվող պահանջները**
* Կոմերցիոն առաջարկը պետք է ծածկի ՏԱ-ում նշված ծառայությունների ամբողջ ցանկը **Հավելվածում 9**:
* Բոլոր գները պետք է ներկայացվեն ռեզիդենտների կողմից հայկական դրամով (AMD): Բոլոր գումարները նշվում են առանց ԱԱՀ:
* Հայաստանի Հանրապետության ոչ ռեզիդենտները ներկայացնում են կոմերցիոն առաջարկը ԱՄՆ դոլարով (USD) կամ այլ արժույթով: Բոլոր գումարները նշվում են առանց ԱԱՀ: ՀՀ Հարկային օրենսդրության համաձայն կիրառվում է ոչ ռեզիդենտի շահութահարկ 20% ոչ ռեզիդենտ ընկերության կողմից ծառայությունների մատուցման դեպքում: Պատվիրատուն, գործելով որպես հարկային գործակալ, ոչ ռեզիդենտ ընկերությունից պահում է ոչ ռեզիդենի շահույթի վճարման ենթական համապատասխան գումարներից և վճարում է ոչ ռեզիդենտի շահութահարկը ՀՀ պետական բյուջե: Ոչ ռեզիդենտ մասնակցի բնակության երկրի և Հայաստանի Հանրապետության միջև կրկնակի հարկումից խուսափելու համապատասխան հուշագրի առկայության դեպքում կրկնակի հարկման մասին հարցը լուծվում է, հաշվի առնելով՝ տվյալ Հուշագրի դրույթները, Հայաստանի Հանրապետության հարկային օրենսդրության դրույթները, ծառայությունների մատուցման ժամկետը, տրամադրվող ծառայությունների բնույթը, ծառայությունների տրամադրման եղանակը և այլ անհրաժեշտ տվյալներ: Կրկնակի հարկումից խուսափելու մասին հարցը պարզաբանելու համար ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոհիշյալ տվյալները:
* Տարբեր տարադրամներով առաջարկները կբերվեն արժույթի մեկ հիմքի և սկզբնական համեմատությունը կիրականացվի` օգտագործելով Հայաստանի Հանրապետության Կենտրոնական բանկի (ՀՀ ԿԲ) փոխարժեքը կոմերցիոն առաջարկի ընդունման օրվա դրությամբ:
* Մասնակցի հաղթանակի դեպքում կոմերցիոն առաջարկում մասնակցի կողմից ներկայացված գները կարող են ամրագրվել մրցույթի անցկացման արդյունքների հիման վրա կնքված պայմանագրում և չեն կարող վերանայվել բարձրացման ուղղությամբ պայմանագրի ժամկետի ողջ ընթացքում նույնիսկ արժութային զգալի տատանումների դեպքում:
* Պատվիրատուն առաջարկում է մասնակցին վճարման հետևյալ պայմանները.
  + Ընդունման ակտի ստորագրումից հետո 60 օրացուցային օր
  + Ընդունման ակտի ստորագրումից հետո 90 օրացուցային օր
  + Ընդունման ակտի ստորագրումից հետո 180 օրացուցային օր
* Վճարման տարբեր պայմաններով առաջարկները կբերվեն 180 օր հետվճարի բազիսին՝ ելնելով 11.3 % տարեկան տոկոսային դրույքաչափից (բերման բանաձև՝ առաջարկի գումարը\*0.113\*օրերի տարբերություն/365+առաջարկի գումար):
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 60 օրացուցային օր:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները` КП.pdf և КП.xlsx),
2. Որակավորման պահանջների համապատասխանության մասին հայտարարագիր, համապատասխան հավելվածներով (ֆայլերի անունները` Համապատասխանության հայտարարագիր.pdf, հավելվածները` հայտարարագրում նշված ցուցումներին համապատասխան)
3. Մասնակցի հարցաթերթիկ doc ֆորմատով (ֆայլի անունը` ՄՀ.doc),
4. Գաղտնի տեղեկատվության չհրապարակման մասին հայտարարագիր, (ֆայլի անունը` Համաձայնագիր.doc),
5. Շահագրգռվածության բացակայության մասին նամակ (ֆայլի անունը` Չշահագրգռվածություն.doc),
6. Տեղեկանք, որը հաստատում է, որ Մրցույթի Մասնակիցը չի գտնվում անվճարունակության, սնանկացման կամ լուծարման ընթացակարգերում (ֆայլի անունը` Տեղեկանք.doc),
7. Էլեկտրոնային փաստաթղթերի փոխանցման ակտ (ֆայլի անունը` Ակտ\_մասնակցի անունը.doc),

* Փաստաթղթերի սկան արված պատճեններին ներկայացվող պահանջներ`
  + Փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + Սկան արված պատճենի հստակությունը պետք է ապահովի փաստաթղթի ընթերցանելիությունը:
* Մասնակիցը միավորում է հետևյալ ֆայլերը.

1. КП.pdf
2. КП.xlsx
3. Համապատասխանության հայտարարագիր.pdf իր հավելվածներով
4. ՄՀ.doc
5. Համաձայնագիր.doc
6. Չշահագրգռվածություն.doc
7. Տեղեկանք.doc

RAR ֆորմատի **մեկ** արխիվում (ֆայլի անունը` «Մասնակցի անունը` Պարզեցված մրցույթ \_Տեխ. Աջակցում\_Տեսեյ»). Եթե արխիվի չափսը գերազանցում է 10 MB, Մասնակիցը ստեղծում է բազմահատոր արխիվ` մեկ հատորի առնվազն 10MB չախսով:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ՄՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկների տրամադրման կարգը**

* Մասնակիցն ուղարկում է **ԲՄՄՀ 2.1.3** բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին ոչ ուշ քան **13.05.2015թ. 15:00 (տեղական ժամանակով):** Բազմահատոր արխիվի հատորները ուղարկվում են մի քանի նամակներով:
* Մասնակիցն ուղարկում է **ԲՄՄՀ** **2.1.3** բաժնի պահանջներին համապատասխան պատրաստված արխիվն էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին ոչ ուշ քան **13.05.2015թ. 15:00 (տեղական ժամանակով):** Նամակի թեման համապատասխանում է հետևյալ ֆորմատին՝«*Մասնակցի անվանումը՝* Մրցույթ *ARM-T* 014/15 Ֆրոդ»: Բազմահատոր արխիվի հատորներն ուղարկվում են առանձին նամակներով:
* Հավելված 9 պահանջներին համապատասխան պատրաստված Էլեկտրոնային տեղեկատվության հանձնման ակտը(Ակտ\_մասնակցի անունը\_014/15.pdf) Մասնակիցն ուղարկում է Պատվիրատուի Անվտանգության ծառայություն էլեկտրոնային փոստի [Tigs@beeline.am](mailto:Tigs@beeline.am) հասցեին (առանց պատճեններն այլ փոստարկղերին ուղարկելու) **06.04.2015թ. 15:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ձևաչափին՝ «*Մասնակցի անվանումը՝* Մրցույթ *ARM-T* 014/15 Ֆրոդ»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ՄՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԲՄՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԲՄՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **11.05.2015թ**. **18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **12.05.2015թ. 18:00 (տեղական ժամանակով):**
* **13.05.2015թ. ժամը** **15:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԲՄՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԲՄՄՀ 2 բաժնում նշված կոնտակտային անձից պարզաբանում խնդրել:
* Մինչև Մրցութային առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի [Tender\_armentel\_AS@beeline.am](mailto:Tender_armentel_AS@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ *«Մասնակցի անվանումը*՝ *Առաջարկի հետ կանչում*՝ Մրցույթ \_ ARM-T 014/15\_Ֆրոդ»:
* Մինչև Մրցույթի առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ԲՄՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կմեկնաբանվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցի ստացված առաջարկներից վերջինը:

**2.2. Փուլ 2: Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը համապատասխանում է **ԲՄՄՀ 2.1.1-2.1.4** բաժինների պահանջներին**:**
2. Մասնակիցը համաձայն է պայմանագիր կնքել  [**Հավելվածի**](#Contract) **4 – ի** ձևով առանց որևէ փոփոխության:
3. Մասնակցի առաջարկը համապատասխանում է տեխնիկական առաջադրանքին (**Հավելված 2**):
4. Մասնակցի առաջարկը համապատասխանում է Սպասարկման մակարդակի մասին համաձայնությանը:
5. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ**:**
6. Մասնակիցը չունի ժամկետանց պարտքեր երրորդ անձանց առջև:
7. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
8. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

* Մասնակիցն արտացոլում է իր առաջարկի համապատասխանության աստիճանը Որակավորման պահանջների համապատասխանության մասին հայտարարագրում **Հավելված 5**- ձևանմուշ):

Պատվիրատուն իրեն իրավունք է վերապահում թույլ չտալ մասնակցել Պարզեցված Մրցույթի հաջորդ փուլերին այն Մասնակցին, որի առաջարկը չի համապատասխանում ՏՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցելու Պարզեցված մրցույթի հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը Մրցույթին:

**2.3 Փուլ 3: Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԲՄՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով:
* Առաջարկների բարելավման փուլում Պատվիրատուն կազմում է ՄՍԳՑ (Միասնական սակագնա-գնային ցուցանիշներ)
* Պատվիրատուն իրեն իրավունք է վերապահում սահմանել կոմերցիոն առաջարկի յուրաքանչյուր տողի համար շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի, եթե կառաջանան տեխնիկական խափանումներ «ԱրմենՏել» ՓТԸ-ի կողմից), Պատվիրատուն կարող է անցկացնել կրկնակի էլեկտրոնային աճուրդ այլ չափանիշներով կամ օգտագործել բարելավված առաջարկների հարցման այլ ձևաչափ:
* Յուրաքանչյուր մասնակից հաստատում է իր եզրափակիչ դրույքաչափը՝ տարամդրելով բարելավված կոմերցիոն առաջարկի սկան արված պատճենը:

**2.4. Փուլ 4: Հաղթողի ընտրությունը և հայտարարումը**

* Պատվիրատուն դասակարգում է երրորդ փուլի արդյունքներով ստացված բարելավված առաջարկները ըստ «առաջարկի նվազագույն ամբողջ արժեք» չափանիշի:
* Պարզեցված Մրցույթի հաղթող կճանաչվի այն Մասնակիցը, որի բարելավված առաջարկին Պատվիրատուն կշնորհի Դաս 1:
* Պահուստային մատակարար կընտրվի այն Մասնակիցը, որի բարելավված առաջարկին կշնորհվի Դաս 2:
* USD-ով կամ այլ արժույթով տրամադրված առաջարկները կհամեմատվեն ՀՀ դրամով տրամադրված առաջարկների հետ մասնակիցների կարճ ցուցակի հաստատման օրը ՀՀ ԿԲ փոխարժեքով:
* Պարզեցված մրցույթի հաղթողի հետ կարող է կնքվել պայմանագիր **Հավելված 4-ի** ձևաչափով:
* Պահուստային մատակարարը կարող է ներգրավվել Պարզեցված Մրցույթի առարկային վերաբերող լիցենզիայի մատակարարմանը Հաղթողի որակազրկման դեպքում:
* Պարզեցված մրցույթի հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Կարճ ցուցակում ներառված, բայց հաղթող չճանաչված բոլոր մասնակիցները կտեղեկացվեն այդ որոշման պատճառների մասին էլեկտրոնային փոստի միջոցով Պարզեցված Մրցույթի այդ փուլի վերջանալուն պես:

**3.** **Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ, եթե չեն պահպանվել սույն մրցույթի այլ ձևական պահանջները:
* Պատվիրատուն կարող է մրցույթըճանաչել չկայացած, եթե

1. Ներկայացված առաջարկներից ոչ մեկը չի համապատասխանում որակավորման պահանջներին կամ ստացվել է որակավորման պահանջներին համապատասխանող միայն մեկ առաջարկ:
2. Այլևս չկա տվյալ գնման անհրաժեշտություն:
3. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
4. Տեղի է ունեցել շուկայի էական փոփոխություն:
5. Բոլոր ներկայացված կոմերցիոն առաջարկները գերազանցում են գործող շուկայական գները:
6. Անհնար է գնումն իրականացնել համապատասխան դրամական միջոցների բացակայության պատճառով:

* Ռեզիդենտ մասնակիցները պետք է ներկայացնեն առաջարկը (բոլոր փաստաթխթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզվով:

**Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մասնակցի հետ գնումների, մատակարարումների ոլորտում ցանկացած փոխհարաբերությունից հրաժարումը` Մատակարարի ընտրության անցկացվող միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգերի ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*,
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը`

*Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*

1. Խարդախություն/ կաշառելու փորձը՝

*Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզուներով:
* Մրցույթի հետ կապված բոլոր հարցերը կարգավորվում են Հայաստանի Հանրապետության օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ Պատվիրատուի կողմից ներկայացված բոլոր առաջարկները և ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, շնորհանդեսների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ՝**

* **Հավելված 1**՝ Կոմերցիոն առաջարկ



* **Հավելված 2**` Տեխնիկական առաջադրանք



* **Հավելված 3**`Սպասարման մակարդակի մասին համաձայնություն



* **Հավելված 4**՝ Պայմանագրի տիպային ձև



* **Հավելված 5**` Որակավորման պահանջներին համապատասխանության մասին հայտարարագիր



* **Հավելված 6**՝ Մասնակցի հարցաթերթիկ



* **Հավելված 7`** Գաղտնի տեղեկատվության չհրապարակման մասին համաձայնություն



* **Հավելված 8`** Շահագրգռվածության բացակայության մասին նամակ



* **Հավելված 9`** Էլեկտրոնային փաստաթղթերի փոխանցման ակտ  
   